ก่อนหน้านี้มีอาการปวดหัว จนอาเจียน และ2-3 หนูก็มีอาการตาลายแบบภาพซ้อนๆกันค่ะ ตอนแรกเป็นคิดว่าเป็นเพราะสายตาสั้นขึ้นแต่พอหลับตาข้างหนึ่งภาพก็ชัดปกติ ทำงานหน้าคอมตลอดค่ะ อยากทราบว่าอันนี้เรียกอาการอะไรคะ แล้วร้ายแรงไหมคะ
สวัสดีค่ะ อาการปวดหัว อาเจียน เห็นภาพซ้อน เกิดหลังการใช้สายตาเพ่งมากๆดังกล่าวมานั้น อาจจะเกิดจาก การปวดหัวไมเกรน ปวดหัวจากการใช้งานแต่มักไม่มีอาเจียนรุนแรง หรือภาวะที่มีความดันในสมองสูงผิดปกติ มักเกิดตามหลังการเกิดอุบัติเหตุในสมองแล้วมีเลือดออกในสมอง หรือมีเนื้องอกในสมองซึ่งอาจจะมีอาการปวดหัวมากตอนเช้า ปวดมากจนทนไม่ได้ต้องตื่นขึ้นมากลางดึก เป็นต้นโดยหากเป็นปวดหัวไมเกรน มักมีช่วงที่ดีคือไม่มีอาการ และช่วงที่กำเริบเป็นพักๆ ซึ่งในช่วงที่กำเริบนั้น ควรพักผ่อนให้เพียงพอ หลีกเลี่ยงปัจจัยกระตุ้น และรับประทานยาแก้ปวดหรือยาแก้อักเสบที่ไม่ใช่สเตียรอยด์เพื่อบรรเทาอาการได้และหากอาการปวดหัวยังเป็นมาก แม้ได้พักผ่อน พักสายตา กินยาแก้ปวดแล้วก็ไม่ทุเลา ร่วมกับคลื่นไส้ อาเจียนมาก มีอาเจียนพุ่งร่วมด้วย ควรรีบไปพบแพทย์